GiliGold/VAD_KnessetCorpus huggingface dataset:
יריב לוין: אנחנו עוברים לנושא השני, הצעת חוק רישוי עסקים (תיקון מס' 26 – הוראת שעה), התש"ע-2010, בבקשה.
דוד אזולאי: אדוני היושב ראש, גם פה אני באמת מודה לך על כך שאתה מקיים את הדיון הזה.
דוד אזולאי: אני רוצה רק להבהיר – זו הצעת חוק שעוסקת בנושא רישוי עסקים לגבי שיווק האלכוהול.
דוד אזולאי: כזכור לך, אדוני, אתה השתתפת בדיון הזה, ואתה מכיר את הנושא.
דוד אזולאי: קבענו מ-23:00 עד 06:00, ומה לעשות – מתברר שאת הדיוטי פרי לא החרגנו.
דוד אזולאי: ישבו כל כך הרבה אנשים, ואף אחד לא חשב על זה, וזה הגיע אלינו אתמול בעיצומו של יום תשעה באב.
דוד אזולאי: דנו בנושא הזה, והחלטתי להביא את זה היום, ואכן קיימתי דיון בוועדה.
דוד אזולאי: זה עבר פה אחד, ללא הסתייגויות, ומה שאני מבקש, היות שהנושא הוא חשוב, אנחנו צריכים לעונת הקיץ, הסכנה היא גדולה, וזה המעט שאנחנו יכולים לתרום בנושא הזה, ולכן אני מבקש, אדוני, לקבל פטור מחובת הנחה בנושא הזה גם כן.
אחמד טיבי: אפשר הערה לסדר, אדוני?
אחמד טיבי: אני בשם תושבי באקה-ג'ת וחברי הכנסת רוצה להודות לחבר הכנסת דוד אזולאי, יושב ראש ועדת הפנים, שזירז את ההליכים.
אחמד טיבי: הוא וצוות הוועדה דנו בזה בתשעה באב.
אחמד טיבי: אני גם רוצה להודות לך, אדוני, שאישרת את קיום הישיבה הזאת באופן חריג כדי שהיא תעלה היום להצבעה, ונסיים את הפרסה הכואבת הזאת של באקה-ג'ת.
יריב לוין: חבר הכנסת מג'אדלה, בבקשה.
גאלב מג'אדלה: אני מצטרף לכל הברכות.
גאלב מג'אדלה: באמת זו הצעת חוק שעברה את כל המסלול של החריגות, גם בוועדת הפנים והגנת הסביבה, ומגיע ישר כוח גם לראשי הוועדות וגם לצוותים, שעשו מלאכה.
גאלב מג'אדלה: אני יודע להעריך את זה – כשהייתי יושב ראש ועדה, אני יודע מה זה, להיכנס באופן חריג, ותוך כדי המליאה, על המליאה להפעיל את הצוות, גם בתשעה באב וגם בחגים, אז ישר כוח וכל הכבוד, ואני חושב – אני אומר את דעתי, לא דעתם של אחרים – הציבור הערבי יידע להעריך ראשי ועדות וצוותים שפועלים באופן חריג כדי למלא אחר משאלת לב של אלפי אזרחים שרצו בהפרדה הזאת.
יריב לוין: אני מוכרח לומר שעשינו פה באמת מאמץ חריג ויוצא דופן, ושהיתה פה השתדלות אמיתית ומקצועית גם של בעלי העניין, שחלקם החשוב נמצא כאן, וגם של חבר הכנסת מג'אדלה וחברי כנסת רבים אחרים, שבאמת השקיעו מאמץ עצום בנושא הזה, ואני מקווה שנברך היום על המוגמר.
אידריס מואסי: אם יורשה לי רק להגיד מילת תודה גם לך, אדוני - אני אידריס מואסי מהוועדה לפירוק האיחוד של באקה-ג'ת - גם לך, אדוני, על שני המאמצים שעשית בשבוע וחצי האחרונים וגם לחבר הכנסת דוד אזולאי ולחבר הכנסת מג'אדלה על כל המאמץ הזה.
אידריס מואסי: ישר כוח ותהיו בריאים.
יריב לוין: הנושא הזה כבר אושר, אנחנו צריכים עכשיו להצביע על הבקשה של חבר הכנסת אזולאי לעניין חוק רישוי עסקים.
יריב לוין: פה אחד, אין מתנגדים, אין נמנעים, אושר.
יריב לוין: לפיכך אני נועל את הישיבה, בתקווה שזו האחרונה למושב הזה.
יריב לוין: אני שמח לפתוח את הישיבה הראשונה שלנו למושב הזה.
יריב לוין: אני מקווה שנמשיך באווירה הטובה שהייתה במושב הקודם במרבית הדיונים.
יריב לוין: אנחנו צריכים לאשר היום ולדון בשני נושאים.
יריב לוין: הנושא הראשון הוא קביעת ועדה לדיון בהצעת חוק ההוצאה לפועל (תיקון מס' 31), התש"ע-2010.
יריב לוין: הלשכה המשפטית המליצה להעביר את ההצעה לוועדת חוקה, חוק ומשפט.
יריב לוין: הייתה הצעה להעביר את הדיון בנושא לוועדת הכלכלה.
יריב לוין: יו"ר ועדת החוקה מבקש להעביר את ההצעה לוועדת החוקה.
יריב לוין: מאחר ויו"ר ועדת הכלכלה סבור שהנושא אינו בתחום עניינה של ועדת הכלכלה,  אני מציע להעביר את ההצעה לוועדת חוקה,חוק ומשפט.
יריב לוין: ה צ ב ע ה     בעד – פה אחד     אושר                                                                                                                                                                 2. קביעת מסגרת לדיון סיעתי משולב בנושאים הבאים: א. הודעת ראש הממשלה על פעילות הממשלה בתקופה שחלפה מאז המושב  הקודם ועל תכניות הממשלה למושב הקרוב ב. הצעות להביע אי אמון
יריב לוין: הנושא השני על סדר היום הוא קביעת מסגרת לדיון סיעתי משולב בנושאים הבאים: א. הודעת ראש הממשלה על פעילות הממשלה בתקופה שחלפה מאז המושב הקודם ועל תכניות הממשלה למושב הקרוב.
יריב לוין: ב. הצעות להביע אי אמון בממשלה.
יריב לוין: בהתאם לסעיף 20ב לתקנון הכנסת, ימסור ראש הממשלה הודעה על פעילות הממשלה בתקופה שחלפה מאז המושב הקודם ועל תכניות הממשלה למושב הקרוב.
יריב לוין: סיעות קדימה, חד"ש, רע"מ- תע"ל-בל"ד, האיחוד הלאומי ומרצ הגישו הצעות אי אמון בנושאים שפורטו במכתב של מזכירת הכנסת.
יריב לוין: בהתאם לסעיף 20ג לתקנון, דנה הכנסת בהצעה להביע אי אמון בממשלה ביום פתיחת מושב הכנסת.
יריב לוין: תנומק ההצעה אחרי הודעת ראש הממשלה ויתקיים דיון בשני הנושאים.
יריב לוין: לפיכך אני מבקש לקבוע מסגרת דיון של 3 דקות לכל סיעה.
יריב לוין: אני מזכיר לכם שהדיון הזה הוא דיון ארוך מיסודו בגלל ריבוי הנואמים שישנם בשלב הראשון של הדיון.
שלמה מולה: הסיעה הגדולה הכי נדפקת.
זאב אלקין: בסיעה הגדולה מדברת יו"ר הקואליציה וגם מנמקת את האי אמון.
נסים זאב: 3 דקות זה כלום.
יריב לוין: חבר הכנסת זאב, אני לא יודע אם 3 דקות זה כלום.
נסים זאב: תמיד בהודעת ראש הממשלה נותנים 5 דקות לכל סיעה.
יריב לוין: אני חושב שאפשר לחיות עם 4 דקות.
יריב לוין: אני מציע שנעשה את זה  10 דקות ו-4 דקות נוספות לכל סיעה.
יריב לוין: ה צ ב ע ה בעד – פה אחד     אושר תודה רבה, הישיבה נעולה.
זאב אלקין: לפי מיטב הבנתי - כן.
יואל חסון: הסכמה עם מי?
יריב לוין: יש הסכמה, חבר הכנסת חסון.
יריב לוין: אתה יודע שאצלי - - -
דוד רותם: חבר הכנסת חסון, אפשר לדון אם יש הסכמה?
יריב לוין: חבר הכנסת חסון, אתה יודע שאצלי הכול לפי הספר, אלא אם יש הסכמות.
יריב לוין: אדוני יושב ראש הקואליציה, חבר הכנסת אלקין, אנא תן לנו בקצרה מה הסיכום, נצביע ונעבור לסעיף הבא.
זאב אלקין: אדוני יושב ראש הוועדה, זה סוכם ביני לבין ממלא מקום יושב ראש סיעת קדימה, חבר הכנסת יוחנן פלסנר, והסיכום הוא כך: יתקיים דיון משולב בשני החוקים.
זאב אלקין: הוא יתחיל ביום שני לאחר הצעת אי-האמון ושני חוקים ממשלתיים.
זאב אלקין: כמובן, הראשון שיציג את החוק הוא שר האוצר - - -
דוד רותם: יום שני הקרוב?
זאב אלקין: כן, בעוד קצת פחות משבוע.
זאב אלקין: יציג שר האוצר, לאחריו ידבר נציג סיעת קדימה 15 קדימה.
זאב אלקין: אחרי זה יהיה דיון סיעתי שישתתפו בו עשר סיעות – קרי, כולם חוץ מקדימה והליכוד – שמונה דקות כל סיעה.
זאב אלקין: לאחר מכן יתקיים דיון אישי, שבו לכל חבר כנסת מהקואליציה יהיו שלוש דקות ולכל חבר כנסת מהאופוזיציה חמש דקות.
זאב אלקין: כשיסתיים הדיון האישי יסכם את הדיון נציג בכיר של האופוזיציה – מי שהיא תחליט – שוב, רבע שעה.
זאב אלקין: אחריו יסכם את הדיון שר האוצר.
זאב אלקין: ההצבעות יתקיימו לא לפני שעה 11:00 בלילה.
דוד רותם: באיזה יום?
זאב אלקין: באותו יום שני.
זאב אלקין: זאת אומרת, אם הדיון האישי יסתיים קודם אז נועלים את המליאה ופותחים אותה ב-11:00 בלילה.
זאב אלקין: סיום הדיון, אחרי הדיון האישי, הוא רבע שעה סיכום של נציג בכיר של האופוזיציה ואחריו מסכם שר האוצר, כאשר ההצבעות יתקיימו לא לפני השעה 11:00 בלילה.
זאב אלקין: קרי, אם במקרה חברי הכנסת לא יתנדבו לדיון האישי והוא נגמר קודם, אז נועלים את מליאה ופותחים אותה ב-11:00 לאותו סיכום של נציג בכיר של האופוזיציה ושר האוצר ואז הצבעה.
זאב אלקין: עשינו ספירה, יחד עם חבר הכנסת יוחנן פלסנר, והערכה מציאותית היא שאם כל חברי הכנסת ינצלו את זכות הדיבור שלהם אז יכול להיות שההצבעה תהיה אפילו יותר קרוב לשעה 2:00 בבוקר.
זאב אלקין: בדרך כלל, היסטורית, זה לא קורה.
זאב אלקין: אז אי שם בין 11:00 לבין 1:00 בלילה תתקיים ההצבעה.
יוחנן פלסנר: אדוני היושב ראש, באמת ייצג חבר הכנסת אלקין את ההבנות שלנו ואני רוצה להעיר רק שתי הערות.
יוחנן פלסנר: אחת, אני חושב שהיה מן הראוי לקיים את הדיון הזה לפחות יום, 12 שעות, 24 שעות, אחרי שאנחנו מקבלים את החוק.
יוחנן פלסנר: החוק רק יצא מהמדפסת, ישר מהתנור, וחבר הכנסת אלקין אולי עבר קורס קריאה מהירה, מזורזת וביונית  אז אולי הוא הספיק לעבור על החוק.
יוחנן פלסנר: אני לא הספקתי לעבור על החוק ולכן  לקבוע סדרי דיון – אמרו לנו: הוא צומצם - - -
יריב לוין: חבר הכנסת פלסנר, אקל עליך את העניין.
יריב לוין: אם לא הייתה הסכמה ואם הייתה בקשה כזאת מכם -  הייתי נענה.
יריב לוין: אבל מאחר שיש הסכמה ומאחר שלא הייתה בקשה כזו, אז חבל - - -
יוחנן פלסנר: עכשיו אתה נותן לי מידע חדש.
יוחנן פלסנר: חבל שלא - - -
יריב לוין: זה טוב שיש את ההסכמה ואני משבח את כולכם.
יריב לוין: זו הרי רק פרוצדורה, לא נעשה מזה מה שזה לא.
יוחנן פלסנר: הערה שניה - היה לי חשוב להגיע לסיכום מכל מיני שיקולים, כדי שהדיון באמת יהיה מכובד ויכבד את הכנסת, אבל אני רוצה להעלות נושא אחד שחבר הכנסת אלקין לא הסכים לו, מכיוון שרצה שתהיה נוחיות לשרים, שיוכלו להגיע רק להצבעה.
יוחנן פלסנר: אני חושב שמתוך הכבוד לכנסת ולדיון בה - הכנסת דנה בחוק התקציב לקריאה ראשונה, ועוד תקציב לשנתיים – כדי שיהיה את העניין בדיון אני חושב שנכון לאפשר חיבור של זמני הדיון בתוך הסיעות.
יוחנן פלסנר: זאת אומרת שאם יש מישהו מהסיעה שלא מגיע ורוצים לאפשר חמש דקות וחמש דקות – לעשות את זה, בלי שקובעים זמן מינימום שאומרים שההצבעה תהיה ב-2:00 בלילה ומודיעים לשרים להגיע ב-2:00 בלילה.
יוחנן פלסנר: אלא שיהיה דיון עם כנסת שוקקת, עם קצת אווירת מתח, שהממשלה תכבד את הכנסת ותגיע לדיון, והשרים יהיו נוכחים בבניין ויקשיבו.
יוחנן פלסנר: פעם אחת דנים בתקציב לשנתיים, אז אני לא חושב שצריך לדאוג כל כך  - - -
יריב לוין: אני לא מתערב בזה.
יוחנן פלסנר: אני חושב שבעניין הזה אנחנו יכולים - --
יריב לוין: בבקשה, תגיעו להסכמה כזו – אין לי שום בעיה.
יוחנן פלסנר: אני פונה לחבריי מהקואליציה: זה לא עניין פוליטי.
יוחנן פלסנר: זה עניין של איך הכנסת נראית.
דוד רותם: למה אני צריך לסבול כשאתה מדבר?
יואל חסון: זו זכותנו לדבר.
יואל חסון: אנחנו עושים את מה שאנחנו צריכים לעשות - מדברים.
יואל חסון: אתם אפילו לא עושים.
רחל אדטו: מה אתם רוצים - שגם לא נקרא, גם לא נדבר?
יוחנן פלסנר: למה הייתה הסכמה?
יוחנן פלסנר: כדי שהדיון יהיה מכובד היה לי חשוב שלסיעות יהיה זמן, שיהיה מול שר האוצר נציג בכיר של האופוזיציה שיציג את הדברים, לא בחמש דקות או שלוש דקות, שהייתם יכולים לכפות עלינו.
יוחנן פלסנר: אז כשמונחת חרב על צווארי אני מגיע להסכמות, אבל אתה שואל מה נכון ומכבד את הכנסת.
יוחנן פלסנר: אני חושב שוועדת הכנסת מייצגת את האינטרסים של הכנסת ולא רק את הנוחות של הממשלה המנופחת.
יריב לוין: חבר הכנסת פלסנר, אני רקדן גרוע.
יריב לוין: אני יודע שיש איזה ריקוד של שניים קדימה אחד אחורה – אני לא יודע איזה.
יריב לוין: הגעתם להסכמה כל כך יפה, כל כך מכובדת, לכבוד כולנו.
יריב לוין: זה קודם כול הישג שלכם, של הנכונות של האופוזיציה להגיע להסכמה כזאת, ואני מברך אתכם.
יריב לוין: יש בקשה שלכם?
יריב לוין: חבר הכנסת אלקין, תגיב.
יוחנן פלסנר: אמרתי שזה נושא עקרוני של מעמד הכנסת בדיון התקציב.
רחל אדטו: חבר הכנסת פלסנר דיבר על כבוד הכנסת.
רחל אדטו: הרי אחד הדברים שאנחנו הכי שפוטים עליהם זה הנושא של חוק ההסדרים, איך מעבירים תקציב.
רחל אדטו: לא יכול להיות אפילו שלנראות תעשה את זה.
רחל אדטו: לא יכול להיות שתגידו: אל תקראו כי אין זמן, כי לא ביקשתם מראש; אל תדברו, הקואליציה לא חייבת לשמוע אותנו.
רחל אדטו: זה לא מכובד.
יריב לוין: חברת הכנסת אדטו, כדי להעמיד דברים על דיוקם, אנחנו דנים כאן לא במהות החוק.
יריב לוין: בשביל זה יש מליאה ואחר כך תהיינה ועדות.
יריב לוין: אנחנו דנים בעניין פרוצדוראלי-טכני, של כמה דקות ידברו בעניינו של חוק ההסדרים.
יואל חסון: זה יותר מטכני.
יוחנן פלסנר: אופן מימוש הפרוצדורה משפיע על מעמד הכנסת.
יריב לוין: אני מתפלא עליכם.
יריב לוין: הגעתם להבנות.
יריב לוין: לו לא היו הבנות - מאה אחוז.
יריב לוין: כשיש הבנות אין בעיה.
יריב לוין: עכשיו  אומרים: יש הבנות, אבל אנחנו רוצים שאתה תשנה את ההבנה.
יוחנן פלסנר: אדוני היושב ראש, אני רוצה להבהיר.
יוחנן פלסנר: ההבנות משקפות את יחסי הכוח.
יוחנן פלסנר: הרי אתם לא צריכים להגיע אתנו להבנות, אתם יכולים לכפות עלינו שלוש דקות דיון אישי, וזהו.
יריב לוין: חבר הכנסת אלקין, שמעת את הבקשה.
יריב לוין: שב אתם ואם תגיעו להבנה כזאת – מה טוב.
יריב לוין: אני בוודאי אשמח.
זאב אלקין: אתייחס על המקום, אין מה לשבת.
זאב אלקין: אני לא חושב שכדאי להטריח עוד פעם את ועדת הכנסת שתתכנס.
זאב אלקין: דרך אגב, ההבנות שהוצגו כאן היו סיבוב שני של הבנות.
זאב אלקין: אני פתוח להבנות.
זאב אלקין: גם הבנות בסגנון אחד, לפי בקשתו של יוחנן, אחר כך שקלו אנשי האופוזיציה את דרכם והציעו הבנות אחרות והגענו אליהן.
זאב אלקין: אגב, הוא לא מתכחש לכך שאלו היו ההבנות.
זאב אלקין: שמעתי עכשיו את הבקשה החדשה.
זאב אלקין: אין לי בעיה להיענות לה בחיוב, אבל בתנאי אחד.
זאב אלקין: אני לא חושב שזה יתרום לכנסת שהשרים יישבו בחדריהם כאן שעה וחצי-שעתיים מיותרות.
יוחנן פלסנר: אני מניח שיבואו למליאה בנושאים שקשורים לענייני משרדם.
זאב אלקין: אני גם לא חושב שיבואו למליאה.
זאב אלקין: ישמעו בטלוויזיה.
יוחנן פלסנר: למה, אתה מקבל את זה - - - ?
זאב אלקין: אני בזכות דיבור, אפשר לסיים?
זאב אלקין: אני מוכן לקבל את האמירה שניתן להעביר דקות מחבר כנסת אחד לאחר במסגרת הסיעות, בתנאי שאז האמירה תהיה שההצבעות יהיו לא לפני 11:00 כמו שאמרנו, אלא לא לפני 12:00 או 12:30 בלילה.
זאב אלקין: אם זה מקובל על האופוזיציה - אני מקבל את זה.
יריב לוין: נוסיף את העניין הזה להחלטה ונצביע.
יריב לוין: אל תפתחו את הכול לדיון מחדש עכשיו.
יריב לוין: לא ילך העניין, זה לא מכובד מבחינתכם גם.
זאב אלקין: השאלה היא מה אתם מעדיפים – העברת דקות - - -?
יריב לוין: תהיה לכם אופציה כזאת, אם תרצו.
זאב אלקין: והצבעות לא לפני חצות.
יריב לוין: רבותיי, מי בעד הסיכום שהקריא חבר הכנסת אלקין, בתוספת התיקון שהוסף עכשיו?
יריב לוין: הצבעה     בעד הסיכום – פה אחד נגד – אין הסיכום אושר.
יריב לוין: תודה, זה אושר פה אחד.
יריב לוין: 2. ערעורים על החלטת יו"ר הכנסת והסגנים שלא לאשר דחיפות הצעות לסדר היום.
יריב לוין: אני עובר לנושא השני על סדר היום, והוא ערעורים על החלטת יו"ר הכנסת והסגנים שלא לאשר דחיפות הצעות לסדר היום.
יריב לוין: מונח בפנינו ערעורו של חבר הכנסת יואל חסון, לאחר שהנשיאות דחתה את בקשתו להעלות הצעה דחופה לסדר היום בנושא "24 שנים לנפילת רון ארד בשבי".
יואל חסון: אדוני היושב ראש, אני חושב שזו פעם ראשונה או אולי פעם שניה במשך חמש שנים שאני בבית הזה שאני מגיש ערעור על החלטת נשיאות הכנסת.
יואל חסון: ביקשתי לקיים דיון לציון 24 שנים לנפילת רון ארד בשבי.
יואל חסון: אגב, זה צוין במערכת החינוך, צוין בצה"ל, צוין כמעט בכל מקום, והייתי בטוח שאני מגיש הצעה שאין ספק שתתקבל.
יואל חסון: בעצם, מדוע לא?
יואל חסון: הופתעתי לראות שהנשיאות לא מוכנה שהנושא הזה יעלה.
יואל חסון: ניסיתי לקבל הסברים ולא כל כך הצלחתי.
יואל חסון: גם אם הייתי חבר הכנסת היחיד שהגיש את ההצעה הזאת, אני לא מוצא הסבר למה כנסת ישראל לא תציין 24 שנים לנפילתו בשבי של רון ארד.
יואל חסון: זה משהו שנדרש במינימום.
יואל חסון: לכן, אני מאוד מבקש.
יואל חסון: אני לא בא לפה בעניין של אופוזיציה קואליציה, אני לא בא בעניין לפגוע בסמכותה של הנשיאות.
יואל חסון: הייתי שם כיו"ר קואליציה, אני יודע את שיקולי הנשיאות.
יואל חסון: במקרה הזה – ואני אומר לכם שאני לא זוכר מתי הגשתי ערעור על בקשות, ודחו לי אין-ספור נושאים - לכבודה של הכנסת, אני מבקש לפנים משורת הדין שוועדת הכנסת תאשר את בקשתי והנושא יעלה על סדר היום היום, גם אם זה יהיה בסוף סדר היום.
יריב לוין: מי מייצג את הנשיאות?
אלכס מילר: אני רואה אין פה מישהו אחר, אז אקח על עצמי את העניין.
אלכס מילר: קודם כול, אדוני היושב ראש, הנשיאות דנה בהצעות לסדר היום.
אלכס מילר: השבוע הוא שונה מכל שבוע אחר בגלל שביום רביעי אנחנו מציינים 15 שנה לרצח ראש הממשלה, יצחק רבין, וסדר היום של יום רביעי הולך להשתנות.
אלכס מילר: ההצעות לסדר היום שהנשיאות קיבלה יעלו היום.
אלכס מילר: אישרנו לא חמש הצעות, כמו שנהוג בדרך כלל, אלא ארבע הצעות לסדר היום של היום.
אלכס מילר: כל חברי הנשיאות, גם הנציגים של סיעת קדימה וגם הנציגים של שאר הסיעות, הסכימו על כך שרק נושאים דחופים להיום אנחנו יכולים להעלות על סדר היום של הכנסת ביום שלישי מכיוון שיש שינויים שצריך לעשות גם בממשלה ולהביא את השרים שצריכים לתת תשובות להצעות לסדר היום.
אלכס מילר: אם ועדת הכנסת תחליט לאשר את ההצעה של חבר הכנסת חסון, כמובן שהממשלה צריכה להיערך לכך כי זה לא יום רגיל וזו הצעה שמאושרת להיום ולא ליום רביעי.
יואל חסון: באיזו צורה הממשלה צריכה להיערך לזה?
אלכס מילר: אתה צריך לקבל תשובה.
אלכס מילר: נהוג שעל כל הצעה לסדר היום יש תשובה.
אלכס מילר: הרי אתה לא רוצה שזה יהיה משהו שלא מקבל את מלוא תשומת הלב שאתה מחפש.
אלכס מילר: אני גם חושב שהנושא של רון ארד צריך לעלות בצורה הרבה יותר רחבה והרבה יותר מקיפה.
יואל חסון: מה יותר רחב מזה?
אלכס מילר: זה שלוש דקות.
אלכס מילר: אם הנושא כל כך חשוב אני חושב שאפשר היה להעלות בצורה של הצעה רגילה לסדר היום במסגרת של עשר דקות ולעשות דיון הרבה יותר רחב.
אלכס מילר: אבל זאת בחירה שלך ואתה, כחבר כנסת, רשאי לבחור לעצמך את הדרכים לפעילות הפרלמנטרית, ואתה עושה את זה בצורה הטובה ביותר.
אלכס מילר: הצגתי את עמדת הנשיאות.
נסים זאב: כי טוב בוועדת הביקורת.
זאב אלקין: יש לי הצעה, אדוני יושב ראש הוועדה.
זאב אלקין: באמת הנושא של רון ארד הוא לא נושא לוויכוח פוליטי וכולנו מזדהים אתו לחלוטין, מצד אחד.
זאב אלקין: מצד שני, צודק חבר הכנסת מילר.
זאב אלקין: גם אני נוכחתי באותה ישיבת נשיאות והוא תיאר את אחדות הדעים שהייתה בין כל סגני היושב ראש, כולל נציגי סיעת קדימה, לגבי הנהלים לשבוע המיוחד הזה.
זאב אלקין: לכן, ההצעה שלי אליך, יואל, היא למשוך את הבקשה כרגע, כדי שלא נקיים כאן הצבעה על נושא שהוא מאחד ולא מפלג.
זאב אלקין: תגיש את זה בשבוע הבא, אולי יחד עם נציגים של עוד כמה סיעות, כי כולם רואים בזה נושא חשוב.
זאב אלקין: בשבוע הבא אני בטוח שנצליח לגבש תמיכה בנשיאות להעלאת הנושא, בוודאי אם יצטרפו עוד נציגים של כמה סיעות, זה בוודאי יגביר את הסיכויים.
זאב אלקין: כדאי בכלל, כעיקרון, שוועדת הכנסת תיתן גיבוי להחלטות הנשיאות, חוץ מהמקרים החריגים.
זאב אלקין: כאן באמת היו נימוקים.
זאב אלקין: לפעמים הנשיאות חלוקה ואז מצביעים, אבל פה ההחלטה מה לאשר ומה לדחות הייתה פה אחד.
יואל חסון: אני אומר עוד פעם שאני לא מבין את ההתעקשות ואני לא מבין את ההחלטה הזאת.
יואל חסון: זה בכלל לא משנה אם בקדימה אמרו כך.
יואל חסון: אני לא בא ממקום של איש קדימה, אני בא ממקום של אזרח וחכר כנסת.
יואל חסון: אני חושב שזה לא הגיוני שזה לא יעלה בשבוע שמציינים את 24 השנים הללו.
יואל חסון: גם אני לא רוצה שתהיה פה סיטואציה שוועדת הכנסת דוחה דיון בנושא הזה – אני מקווה שזה יתקבל.
יואל חסון: אבל מצד שני, אני לא מתכוון להסתובב ולבקש מחברי הכנסת להגיש בקשה לדיון על רון ארד.
יואל חסון: מי שלא מצא לנכון לעשות את זה באופן טבעי אז לא אתחיל לשכנע אותו שיעשה את זה.
יואל חסון: אולי לך יש הצעה, חבר הכנסת לוין.
יריב לוין: אני מציע שכרגע תמשוך את הערעור ותגיש את הבקשה בשמך, לבד וללא צורך בהחתמות בשבוע הבא.
יריב לוין: אנחנו, באמצעות חבר הכנסת מילר, סגן יושב ראש הכנסת, נבקש מהנשיאות ונביע בפניה את תחושתנו שראוי שההצעה הזאת תמצא את מקומה בסדר יומה של הכנסת.
יריב לוין: נבקש, ככל הניתן, הנשיאות תעשה את המרב כדי שאכן כך יהיה.
יריב לוין: במידה שההצעה הזאת לא תאושר פתוחה הדרך בשבוע הבא לקיים דיון מחודש בסוגיה הזו.
יריב לוין: נדמה לי שזה הדבר הנכון מהסיבה הפשוטה שמבחינת ההתארגנות של הממשלה, גם אם נאשר את ההצעה, יהיה קשה לדון בה ממילא השבוע.
יואל חסון: אני מקבל את הפשרה שלך.
יריב לוין: גם לא הייתי רוצה לעמוד במצב שוועדת הכנסת כפתה על נשיאות הכנסת דיון בנושא כזה, ובוודאי לא במצב שוועדת הכנסת דחתה את הבקשה שלך כי אני לפחות, באופן אישי, שותף לתחושה שראוי שהנושא הזה יידון, ואולי דווקא מכיוון שהוצע רק על-ידי חבר כנסת אחד גם מסגרת הזמן שהוא צורך היא לא כל כך משמעותית.
יריב לוין: אני מקווה שתימצא הדרך בשבוע הבא לאשר את העניין הזה.
יואל חסון: אז אני מושך.
יואל חסון: אגיש את זה פעם נוספת בשבוע הבא.
יריב לוין: חבר הכנסת מילר, אודה לך אם תוכל את רוח הדברים האלה להביא בישיבת הנשיאות.
יריב לוין: אני רוצה לעדכן שהישיבה שנקבעה להיום בשעה 1:00 בצהרים לא תתקיים.
יריב לוין: רבותי, אני פותח את הישיבה הקצרה.
יריב לוין: על סדר-היום קביעת מסגרת הדיון להחלטת הממשלה בהתאם לסעיף 31(ב) לחוק יסוד: הממשלה, להעביר חלק מהסמכות הנתונה לשר התיירות בסעיף 99 לחוק התכנון והבנייה, התשכ"ה-1965, לשר לשירותי דת.
יריב לוין: אבקש באמת בדקה אחת איזה שהוא הסבר קצר.
יריב לוין: האם יש כאן מישהו מטעם הממשלה?
יריב לוין: אם אפשר - לעשות זאת בדקה, כי אנחנו נדרשים יותר לאיזו שהיא סוגיה תקנונית ופחות לתוכן.
אלי ליפשיץ: אני עורך-הדין אלי ליפשיץ ממשרד התיירות.
אלי ליפשיץ: סעיף 99 לחוק התכנון והבנייה קובע חובת היוועצות בשר הדתות בנוגע לבתי-עלמין ומקומות קדושים.
אלי ליפשיץ: כאשר פורק משרד הדתות, הסמכות הועברה לשר התיירות בגלל העובדה ששר התיירות הוא שר הדתות לנושא המקומות הקדושים.
אלי ליפשיץ: העניין הוא שהסמכות שנוגעת לבתי-עלמין נשארה בידי ראש הממשלה, וכיום זה בידי השר לשירותי דת כאשר הוא בעצם זה שמטפל, או המשרד לשירותי דת הוא זה שמטפל, בבתי-עלמין.
אלי ליפשיץ: לכן, היה צריך היה לפצל.
אלי ליפשיץ: כלומר, ההחלטה שהיתה היא ששר התיירות, שהוא שר הדתות לעניין המקומות הקדושים, יישאר זה שחובת ההיוועצות תהיה אתו בנוגע למקומות קדושים, ואילו כאשר מדובר בבתי-עלמין חובת ההיוועצות תהיה לשר לשירותי דת.
אלי ליפשיץ: כאשר חלק מהמקומות שהם מקומות קדושים הם גם בתי-עלמין, חובת ההיוועצות תהיה של שניהם.
אלי ליפשיץ: זה עניין שהוא טכני.
אלי ליפשיץ: בעצם, מי שמטפל הוא זה שצריכים להיוועץ אתו.
דובר: האם זה בהסכמת משרד התיירות?
יריב לוין: כן, ודאי.
יריב לוין: השאלה כאן היא פחות בצד המהותי והיא יותר שאלה בצד התקנוני.
יריב לוין: לאור התיקונים שאנחנו עשינו ושנכנסו לתוקפם - אם אני זוכר נכון, זו פעם ראשונה שמגיע לשולחננו הנושא הזה מאז תיקוני התקנון - באופן עקרוני אנחנו קבענו היום בתקנון שהודעות הממשלה הן אחת מן האפשרויות בגינן אפשר לקיים דיון סיעתי.
יריב לוין: להבנתי, אבל נדמה לי שראוי שהדבר הזה יתקבל באיזו שהיא החלטה כאן שתנחה אותנו גם להבא, הדבר הזה הוא לא הודעה של הממשלה כי אם החלטה של הממשלה.
יריב לוין: ברגע שמדובר בהחלטה של הממשלה, הוא לא נכנס לתוך מסגרת הדיון הסיעתי, והתוצאה היא כמובן שמתקיים בו דיון אישי.
יריב לוין: כלומר, לא שלא מתקיים דיון, אלא שמתקיים דיון אישי--
נסים זאב: למה אי-אפשר לכלול?
יריב לוין: --שבמסגרתו במקום הדיון הסיעתי, שיש בו מסגרת זמן לכל סיעה, יש אפשרות לכל לחבר-כנסת שמעוניין בכך להירשם ולקבל את שלוש הדקות שלו כפי שנהוג תמיד בדיון אישי.
יריב לוין: אני חושב שזו הפרשנות הנכונה, וזו גם ההחלטה שנכון שאנחנו נקבל.
יריב לוין: אם ישנן הערות או התייחסויות, אני בהחלט מוכן לשמוע.
נסים זאב: אני לא הבנתי את ההבדל לגבי עניין הדיונים.
נסים זאב: כלומר, אנחנו נוכל לקבל פה גם החלטה - - -
יריב לוין: קודם כל, אפשר תמיד לקבל החלטה שדיון יהיה סיעתי, אם יש הסכמה פה אחד.
יריב לוין: --
נסים זאב: אני אומר: סיעתי.
יריב לוין: --יש מרכיבים, יש נושאים, שמפורטים בתקנון, שבהם מתקיים דיון סיעתי בכל מקרה.
נסים זאב: אני אומר ספציפית כרגע לעניין הזה: בוא ונקבל החלטה.
נסים זאב: אני ממליץ שהדיון יהיה סיעתי, שלוש דקות - - -
יריב לוין: אני לא מתנגד לקבל החלטה כזו כמובן, אבל אני רוצה רק שיהיה ברור לגמרי שזו לא דרך המלך.
יריב לוין: כלומר, זה דבר שאפשר לקבל אותו אם ישנה הסכמה כללית.
יריב לוין: דרך-אגב, אני לא בטוח שכל כך נחוץ.
דוד רותם: שאלה - רציתי לברר דבר אחד: מאיפה יש לשר לשירותי דת סמכויות לענייני בתי-עלמין?
דוד רותם: אם אינני טועה, הודעת הממשלה, כשהחליטו להעביר לו סמכויות, היתה לעסוק בקבורה אזרחית.
דוד רותם: בתי-העלמין לא הועברו לו.
דוד רותם: פעם פניתי בשאילתא אליו באיזה שהוא עניין שקשור לבתי-עלמין, והוא אמר לי: "אדוני, אני אחראי על הקבורה האזרחית, ואני לא אחראי על בתי-עלמין".
יריב לוין: מכובדי, אני אעמוד בפיתוי של להפוך את הדיון הטכני לדיון מהותי, ואני אומר לך שהשאלה שלך כל כך מעל התובנות שלי בנושא הזה שאני בטוח שאתה תשב בכל מהלך הדיון, בין האישי או הסיעתי, ואז תשמע את כל התשובות לעניין הזה.
יריב לוין: אנחנו נשכיל ביחד.
דוד רותם: לא. נמצאת פה היועצת המשפטית, והיא תגיד לנו - - -
יריב לוין: כן, אבל הרי זה לא נוגע לשאלה הטכנית.
דוד רותם: ודאי שזה- - -
שלמה מולה: מה שאתה אומר הוא שכרגע אנחנו עוסקים בשאלה הטכנית.
יריב לוין: זה לא נוגע לשאלה הטכנית.
דוד רותם: חבר'ה, זו לא שאלה טכנית בכלל, כי אני מעביר סמכויות בענייני בתי-עלמין לגבי חוק התכנון והבנייה למי שעוסק בעניין בתי-עלמין.
יריב לוין: הממשלה יכולה להחליט שהיא רוצה להעביר למישהו שלא עסק בזה עד היום.
יריב לוין: במישור המהותי, היא יכולה לעשות מה שהיא רוצה.
שלמה מולה: האמת היא שאני לא מבין את הלהיטות בכלל.
שלמה מולה: אדוני היושב-ראש, למה בכלל המצב לא יכול להישאר?
שלמה מולה: למי זה מפריע?
שלמה מולה: זה כדי לתת סמכות למרגי?
יריב לוין: לא. חבר-הכנסת מולה, אני באמת כבר עניתי לחבר-הכנסת רותם, ואני עונה גם לך.
יריב לוין: אני לא מתיימר לפסוק כאן כרגע בשאלה המהותית.
יריב לוין: בשביל זה יהיה דיון במליאה, ואפשר יהיה באמת שם לשקול ולשמוע את הדברים.
אברהם מיכאלי: שחבר-הכנסת רותם יהיה רגוע - השר מרגי יקבל עוד סמכויות מהממשלה- - -
נסים זאב: גם בית-הקברות זה סמכויות?
נסים זאב: אני לא מבין מה יש פה בכלל לדון בסעיף הזה.
יריב לוין: רבותי, הנהלת קואליציה זה - - -
נסים זאב: מה לכהן ולבית-קברות?
נסים זאב: תגיד לי מה קשור משרד התיירות לבית-עלמין.
דוד רותם: מה קשור משרד הדתות לענייני קברים?
נסים זאב: כן קשור.
נסים זאב: מאז ומעולם כל נושא הקברים היה בסמכות הדתות.
נסים זאב: בתקופת שרון עשו את כל השינויים האלה.
שלמה מולה: תאמין לי - - -
דוד רותם: הבנתי...
נסים זאב: אז נתנו חלק לחינוך וחלק לתיירות - - -
דוד רותם: אם כך, למה השר מרגי לא פתר את בעיית הקברות ב"ברזילי"?
יריב לוין: חבר-הכנסת מולה, אתה רוצה לתווך כדי לשמור על שלמות הקואליציה?
נסים זאב: עכשיו, כשהוא יקבל סמכות, הוא יפתור את זה.
דוד רותם: איזו סמכות הוא יקבל?
נסים זאב: עכשיו, מהרגע הזה, כשהכנסת תחליט, - - -
יריב לוין: רבותי, יושב-ראש הקואליציה הגיע - נא להפגין עכשיו אחדות.
יריב לוין: רבותי, תודה רבה.
יריב לוין: רבותי, אני מציע שנקבע שאנחנו רואים באמת את הנושא הזה כנושא שהוא החלטה ולא הודעה כמשמעותה בתקנון.
יריב לוין: משכך המצב, אני חושב שגם נכון שאנחנו נקבע כאן דיון אישי ולא סיעתי.
יריב לוין: זו גם המסגרת הנכונה לדון בדבר מהסוג הזה, בפרט כשאני שומע שלחברי-כנסת שונים יש הערות חשובות שראוי שתמוצינה במסגרת הדיון.
יריב לוין: מי בעד ההחלטה הזאת?
אברהם מיכאלי: מה ההצבעה?
יריב לוין: ההחלטה היא שיהיה דיון אישי.
דוד רותם: מה הקואליציה אומרת?
דוד רותם: ה צ ב ע ה     בעד - רוב נגד - 1 ההחלטה, בדבר קביעת מסגרת הדיון להחלטת הממשלה בהתאם לסעיף 31(ב) לחוק יסוד: הממשלה, להעביר חלק מהסמכות הנתונה לשר התיירות בסעיף 99 לחוק התכנון והבנייה, התשכ"ה-1965, לשר לשירותי דת, כפי שהציג יו"ר ועדת הכנסת, נתקבלה.
נסים זאב: לא. אני אומר: דיון סיעתי.
אברהם מיכאלי: כמה שפחות זמן.
יריב לוין: אני רושם: מי בעד?
יריב לוין: אחד מתנגד.
נסים זאב: יש לנו היום תפילת קבר רחל.
נסים זאב: מה אנחנו צריכים עכשיו לדון על הנושא הזה?!
יריב לוין: אי-אפשר לדעת.
יריב לוין: זה תלוי כמה יירשמו.
דוד רותם: קיבלתי הוראה מיושב-ראש הנהלת הקואליציה - - -
נסים זאב: אדוני היושב-ראש, היום חברי-הכנסת הולכים להשתטח בקבר רחל.
יריב לוין: חבר-הכנסת זאב, אף אחד לא יודע מה יהיה יותר מהיר.
יריב לוין: חבר-הכנסת זאב, אני מעריך, בניחוש, שהדיון האישי יהיה יותר מהיר.
יריב לוין: אני לא בטוח שכולם יתעניינו בנושא כמו חבר-הכנסת רותם.
יריב לוין: רבותי, ההחלטה היא שהדיון יהיה דיון אישי, והקביעה העקרונית היא שנושאים מסוג זה הם בבחינת החלטות ולא הודעות כמשמעותן בתקנון.